OpenLLM-France/wikimedia huggingface dataset:
# Festival de Cinema Llatinoamericà de Tolosa de Llenguadoc

El Festival de Cinema Llatinoamericà de Tolosa de Llenguadoc (orig. Rencontres Cinémas d'Amérique Latine de Toulouse) és un festival dedicat al cinema llatinoamericà, que es realitza anualment a la ciutat de Tolosa de Llenguadoc (França), des de 1989 per iniciativa d'Esther i Francis Saint-Dizier.
El seu premi principal és el Gran Premi "Coup de Cœur" (traduïble literalment com a "cop de cor", però que es tracta d'una expressió francesa relacionada amb la commoció que produeix una obra exquisida, similar a "la pell de gallina", en català).

## Premis "Coup de Cœur"

Les següents són totes les pel·lícules guanyadores del Coup de Cœur des de 1998:
Premis Coup de Cœur a la millor pel·lícula :
| Any | Pel·lícula | Direcció | País |
| 1998 | Pizza, birra, faso | Bruno Stagnaro i Adrián Caetano | Argentina |
| 1999 | La sonámbula, recuerdos del futuro | Fernando Spiner | Argentina |
| 2000 | Mundo grúa | Pablo Trapero | Argentina |
| 2001 | La Ciénaga | Lucrecia Martel | Argentina |
| 2002 | Domésticas, o filme | Fernando Meirelles i Nando Olival | Brasil |
| 2003 | Amarelo Manga | Claudio Assis | Brasil |
| 2004 | Buena vida Delivery | Leonardo Di Cesare | Argentina |
| 2005 | Sumas y restas (2004) | Víctor Gaviria | Colòmbia |
| 2006 | La Sagrada Familia (2005) | Sebastián Lelio | Xile |
| 2007 | Familia Tortuga (2006) | Rubén Imaz Castro | Mèxic |
| 2008 | Cochochi (2007) | Laura Amelia Guzmán i Israel Cárdenas | Mèxic |
| 2009 | Impulso (2009) | Mateo Herrera | Equador |
| 2010 | Viajo porque preciso, volto porque te amo (2009) | Karim Aïnouz i Marcelo Gomes | Brasil |
| 2011 | Las marimbas del infierno (2010) | Julio Hernández Cordón | Guatemala |
| 2012 | Los últimos cristeros (2011) | Matías Meyer | Mèxic |
| 2013 | Polvo (2012) | Julio Hernández Cordón | Guatemala |
| 2014 | O Homem das Multidões (2013) | Marcelo Gomes i Cao Guimarães | Brasil |
| 2015 | Ausência (2014) | Chico Teixeira | Brasil |
| 2016 | Siembra (2015) | Ángela Osorio i Santiago Lozano | Colòmbia |
| 2017 | Los nadie (2015) | Juan Sebastián Mesa | Colòmbia |
| 2018 | Zama | Lucrecia Martel | Argentina |
| 2019 | Los tiburones | Lucía Garibaldi | Uruguai |
| 2020 | Blanco en blanco | Théo Court | Espanya/ Xile |
| 2021 | La chica nueva | Micaela Gonzalo | Argentina |
| 2022 | Mis hermanos sueñan despiertos | Claudia Huaiquimilla | Xile |

## Referències

* ↑ Cinélatino, Rencontres de Toulouse 2021 a catalanfilms
* ↑ 30 años de Cinélatino-Encuentros de Toulouse a Cinémas d'Amerique Latine
* ↑ ‘Blanco en blanco’ gana en Cinélatino de Toulouse 2020, audiovisual451.com, 4 de maig de 2020
* ↑ El filme dirigido por Micaela Gonzalo se llevó el máximo galardón del festival de cine latino más importante de Europa, La Voz, 30 de març de 2021
* ↑ "Mis hermanos sueñan despiertos" se lleva el premio del Festival Cinelatino de Toulouse, France 24, 2 d'abril de 2022

## Enllaços externs

* Notícies del festival al Programa Ibermedia
* Programa del 29è Festival a retinalatina.org
# Berthòl·lid

Els berthòl·lids són composts químics no estequiomètrics, aquest terme sent un nom alternatiu, és a dir, que no compleixen la llei de les proporcions definides de Joseph Louis Proust. Els composts estequiomètrics s'anomenen també daltònids.

## Característiques

Els berthòl·lids són sòlids cristal·lins en els quals un nombre limitat de vacants o llocs intersticials en el reticle cristal·lí poden ser ocupats per àtoms inesperats. Es troben generalment en òxids i sulfurs dels metalls de transició a causa del fet que aquests poden presentar diversos estats d'oxidació. Per exemple l'òxid de ferro (II) té una composició ideal que es representa mitjançant la fórmula FeO, és a dir, que per cada àtom de ferro, Fe, n'hi ha un d'oxigen, O. La seva estructura cristal·lina està formada per un empaquetatge cúbic compacte d'anions O$^{2-}$ amb tots els buits octaèdrics ocupats per cations Fe$^{2+}$. Però resulta que alguns d'aquests llocs estan vacants, no tenen cations Fe$^{2+}$, i l'electroneutralitat de tot el cristall s'aconsegueix amb la presència de cations Fe$^{3+}$ en altres llocs que compensen l'excés de càrrega negativa. Això dona lloc a berthòlids amb fórmules que van del Fe$_{0.83}$O al Fe$_{0.95}$O.
El nom de berthòl·lids es deu al químic rus Nikolaj Kurnakow (1860-1941) en record del químic francès Claude Louis Berthollet (1748-1822) que defensava la seva existència enfront de les idees de Proust.

## Exemples
### Òxid de zinc

A l'òxid de zinc, ZnO, cations extres de zinc, Zn$^{2+}$, poden acomodar-se en alguns dels intersticis del reticle cristal·lí de l'òxid de zinc, i això canvia les propietats dels composts:
* El berthòl·lid Zn$_{1,0003}$O$_{1,0000}$ és de color taronja i és un semiconductor del tipus n, a causa del fet que alguns dels àtoms de zinc intersticials perden un o dos electrons els quals queden deslocalitzats.
* El daltònid o compost estequiomètric ZnO és blanc i aïllant.

### Òxid de titani (IV)

* L'òxid de titani (IV) o TiO₂, el compost estequiomètric, és blanc (s'empra com a pigment), és aïllant del corrent elèctric, és diamagnètic, és molt estable i inert.
* El TiO$_{1,98}$, el berthòl·lid, s'obté per reducció parcial del TiO₂ i s'obtenen vacants d'oxigen. El defecte de càrrega negativa es veu compensada amb cations Ti$^{3+}$ que substitueixen els cations Ti$^{4+}$ que són els normals. El seu color és cel, és semiconductor i paramagnètic.

### Sulfur de coure (I)

En el sulfur de coure (I), de fórmula Cu₂S, és possible l'absència d'alguns cations Cu$^+$ que queden compensats per la presència de cations Cu$^{2+}$. Donat que ambdós cations són estables és possible obtenir estequiometries que van des de la ideal, Cu₂S, fins a Cu$_{1,77}$S.

### Cuprats

També tenim un exemple de berthòl·lid en un material nou, el superconductor ceràmic Yba₂Cu₃O$_{7−x}$. La qual composició està entre YBa₂Cu₃O₆ i YBa₂Cu₃O₇, essent aquesta darrera la composició estequiomètrica (x = 0).

## Bibliografia

COTTON, F. A. y WILKINSON, G, "Química Inorgánica Avanzada", México, Limusa, 1998
# Premi Editor Internacional de l'Any

El Premi Editor Internacional de l'Any (International Editor of the Year Award) és un premi anual concedit a periodistes i editors de Premsa fora dels Estats Units a la revista World Press Review (Worldpress.org).
El premi ha estat presentat per World Press Review des de 1975 a un editor o editors fora dels Estats Units, el treball dels quals, segons la revista "exemplifiquen millor els principis del periodisme".
Segons l'editorial de Worldpress.org, el guardó es concedeix als periodistes "en reconeixement a l'empresa, el coratge i el lideratge en l'avenç de la Llibertat de premsa i la responsabilitat de la premsa, millorant els drets humans i fomentant l'excel·lència en el periodisme".

## Guanyadors (selecció)

* 1980 Juan Luis Cebrián, editor d'El País (Espanya)
* 1982 Arun Shourie, editor d'Indian Express a l'Índia
* 1983 Gershom Schocken, editor de Haaretz a Israel
* 1988 Vitali Korotitx, editor d'Ogoniok
* 1994 Indro Montanelli, fundador de La Voce i Il Giornale, periodista de Il Corriere della Sera i altres publicacions, corresponsal de guerra en la dècada de 1930 i 1940.
* 1996 Salima Ghezali, editora de La Nation (Algèria)
* 1999 Paul Kamara, editor de For Di People a Sierra Leone
* 2004 Shukria Barakzai, fundadora d' Aina-E-Zan (El mirall de les dones), un setmanari que fa campanyes pels drets de les dones a l'Afganistan
* 2005-6 Tres periodistes mexicans, Raúl Gibb Guerrero, Dolores Guadalupe García Escamilla i Alfredo Jiménez Mota.

## Referències

* ↑ Llista de premiats a Worldpress.org
* ↑ Notícia al web de l'ambaixada afganesa a Noreuga
# Montsapey

Montsapey és un municipi francès situat al departament de la Savoia i a la regió d'Alvèrnia-Roine-Alps. L'any 2007 tenia 70 habitants.

## Demografia
### Població

El 2007 la població de fet de Montsapey era de 70 persones. Hi havia 44 famílies de les quals 20 eren unipersonals (20 homes vivint sols), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 205 habitatges, 43 eren l'habitatge principal de la família, 148 eren segones residències i 15 estaven desocupats. 187 eren cases i 17 eren apartaments. Dels 43 habitatges principals, 34 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 2 tenien una cambra, 6 en tenien dues, 19 en tenien tres, 11 en tenien quatre i 4 en tenien cinc o més. 24 habitatges disposaven pel capbaix d'una plaça de pàrquing. A 24 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montsapey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 4 | 45 a 49 | 8 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 36 persones, 25 eren actives i 11 eren inactives. De les 25 persones actives 23 estaven ocupades (16 homes i 7 dones) i 2 estaven aturades (2 dones i 2 dones). De les 11 persones inactives 8 estaven jubilades i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 2 d'empreses d'hostatgeria i restauració i 1 d'una entitat de l'administració pública.
L'únic servei als particulars que hi havia el 2009 era un restaurant.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Montsapey a l'INSEE.
* Évolution et structure de la population Fitxa amb el detall de dades de Montsapey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llengües yuruna

Les llengües yuruna (o llengües jurúna) del Brasil formen una branca de la família lingüística tupí.
Són les llengües juruna, maritsauá, i xipaya.

## Varietats

A continuació es mostra una llista de les varietats de llengua yuruna llistades per Loukotka (1968), incloses els noms de varietats no verificades.
* Yuruna / Paru-podeari - parlat al curs mig del riu Xingu.
* Arupai / Urupaya - parlat una vegada al riu Xingú al sud de la tribu Yuruna. (sense atestar).
* Shipaya / Achipaya / Jacipoya - un cop parlat al riu Iriri i riu Curua, ara probablement extingit.
* Manitsauá / Mantizula - parlat en un sol poble del riu Manissauá-Miçu, afluent del riu Xingu.
L'Instituto Socioambiental llista el yudjá i els extingits arupaia (Arupai), Xipaia, Peapaia, Aoku (no identificat), i Maritsawá.

## Reconstrucció

Les consonants del proto- juruna (Fargetti i Rodrigues 2008: 556):
| p | t | | k |
| b | d | | g |
| m | n | | |
| | ɾ | | |
| | s | ʃ | |
| | z | | |
| | ɮ | | |
| w | | j | |
Les vocals (Carvalho 2019):
| | Anterior | Central | Posterior |
| Alta | i | ɨ | u |
| Mitjana | e | | |
| Baixa | | a | |

## Referències

* 1 2 Carvalho, Fernando O. de. 2019. Revisitando o Proto-Jurúna: a reconstrução da série de oclusivas orais. In: Oliveira, Edna dos Santos; Eduardo A. Vasconcelos; Romário D. Sanches (eds.) Estudos Linguísticos na Amazônia. Campinas: Pontes Editores.
* ↑ Jolkesky, Marcelo Pinho de Valhery. 2016. Estudo arqueo-ecolinguístico das terras tropicais sul-americanas. Doutorado em Linguística. Universidade de Brasília.
* ↑ Loukotka, Čestmír. Classification of South American Indian languages. Los Angeles: UCLA Latin American Center, 1968.
* ↑ Instituto Socioambiental
* ↑ Fargetti, Cristina Martins; Carmen L. Reis Rodrigues. 2008. Consoantes do xipaya e do juruna - uma comparação em busca do proto-sistema. Alfa, São Paulo, 52 (2): 535-563, 2008. (PDF)

## Bibliografia

* (anglès) Rodrigues, Aryon, Tupi Languages in Rondônia and in Eastern Bolivia, Language Endangerment and Endangered Languages, Leo Wetzels (Éditeur), pp. 355-363, Indigenous Languages of Latin America 5, Leyde, CNWS Publications, 2007 ISBN 978-90-5789-154-0.
# La demora

La demora és una pel·lícula de 2012, coproduïda per l'Uruguai, Mèxic i França. Escrit per Laura Santullo i dirigit per Rodrigo Plá, el drama és protagonitzat per Roxana Blanco, Carlos Vallarino, Oscar Pernas, Cecilia Baranda, Thiago Segovia y Facundo Segovia. La pel·lícula va competir pel Oscar a millor pel·lícula estrangera en representació de l'Uruguai.

## Sinopsi

María, treballadora empedreïda, sense parella i mare de tres fills, ha de resoldre què fer amb el seu pare major i malalt. A Agustín no ho accepten en un asil, perquè compta amb una família que pot cuidar-lo. S'oblida de les coses; està envellint i ho sap. La seva filla cuida d'ell, dorm poc i treballa massa. L'aclaparament de María va en augment. La relació entre aquests dos éssers que es volen i alhora s'incomoden de sobte es trenca.

## Protagonistes

* Roxana Blanco (María)
* Carlos Vallarino (Agustín)
* Óscar Pernas
* Cecilia Baranda
* Thiago Segovia
* Facundo Segovia

## Premis

* Festival Internacional del Nou Cinema Llatinoamericà de l'Havana (2012): millor música original.
* LV edició dels Premis Ariel (2012): va guanyar el Premi Ariel a la millor direcció i al millor guió adaptat (Laura Santullo), i fou nominada als premis a la millor pel·lícula, millor actriu (Roxana Blanco), millor actor (Carlos Vallarino), i millor fotografia (María José Secco).
* Festival de Cinema Llatinoamericà de Biarritz (2012): millor interpretació (Roxana Blanco). (Roxana Blanco).
* 62è Festival Internacional de Cinema de Berlín (2012): Premi del Jurat Ecumènic.

## Notes i referències

* 1 2 FilmAffinity. «La demora (2012)». [Consulta: 23 desembre 2014].
* ↑ IMDb. «La demora (2012)». [Consulta: 23 desembre 2014].
* ↑ 180.com.uy. «La demora, al Óscar por Uruguay». Cine, 28-09-2012. [Consulta: 23 desembre 2014].
* ↑ 'La demora": el silencio interior a Deutsche Welle
* ↑ La demora recibe premio de Naciones Unidas en Festival de Cine de La Habana Arxivat 2021-04-26 a Wayback Machine., 13 de desembre de 2012
* ↑ Diario El País. «La película uruguaya La demora compite por los premios mexicanos». Divertite, 10-04-2013. Arxivat de l'original el 2016-03-04. [Consulta: 23 desembre 2014].
* ↑ La República. «Dos premios para Roxana Blanco». Cine, 06-10-2012. [Consulta: 29 desembre 2014].
* ↑ La película mexicano-uruguaya 'La demora' gana premio en la Berlinale, expansion.mx, 18 de febrer de 2012

## Enllaços externs

* Tráiler de La demora a YouTube
# Festival de Cinema Queer de Muskoka

El Festival de Cinema Queer de Muskoka (anglès: Muskoka Queer Film Festival, abreujat MQFF) és un festival de cinema LGBTQ que se celebra anualment al municipi canadenc de Muskoka, situat a la província d'Ontario.
Es va organitzar per primera vegada el 2020, gràcies a la cooperació entre el comitè de l'Orgull de Muskoka i la productora de cinema local Sanctuary Studios. A causa de l'arribada de la pandèmia de COVID-19 al Canadà, les projeccions previstes en persona es van haver de cancel·lar. Així doncs, d'improvís, l'esdeveniment va passar a desenvolupar-se totalment com un festival en línia. Tant el 2021 com el 2022 es va tornar a fer telemàtic, tenint en compte les condicions sanitàries del moment. Totes les edicions s'han dut a terme amb taquilla inversa.

## Premis

Premi del públic :
| Any | Títol | Direcció |
| 2020 | Ayaneh | Nicolas Greinacher |
| 2021 | Christian in the Closet | Joel Fleming |
| 2022 | Emergence: Out of the Shadows | Arun Fulara |
Premi del jurat :
| Any | Títol | Direcció |
| 2020 | So Beautiful | Brandon Nicoletti |
| 2021 | Sunday | Vinay Giridhar |
| 2022 | Before the Eruption | Roberto Pérez Toledo |

## Referències

* ↑ «Muskoka Queer Film Festival back online for another year» (en anglès canadenc). MuskokaRegion.com, 01-03-2021. [Consulta: 12 març 2023].
* ↑ Knowles, Lori. «Muskoka's First Queer Film Festival Streams Live May Long Weekend» (en anglès americà). MuskokaStyle, 13-05-2020. [Consulta: 12 març 2023].
* 1 2 Sitler, Matthew. «Muskoka Queer Film Festival Will Happen Online» (en anglès). Bayshore Broadcasting News Centre, 04-05-2020. [Consulta: 12 març 2023].
* ↑ Reisler, Mathew. «Muskoka Queer Film Festival going virtual again for 2021 event» (en anglès canadenc). My Muskoka Now, 05-03-2021. [Consulta: 12 març 2023].
* ↑ Taner, Sarah. «Queer film festivals, movies and TV shows streaming this March» (en anglès). Xtra Magazine, 25-02-2022. [Consulta: 12 març 2023].
# Postvorta

Postvorta o Postverta era, segons la mitologia romana, una deessa del temps passat, una de les dues acompanyants o assistents, i per alguns autors també representacions, de Carmenta juntament amb la seva germana Antevorta.
Se la representa girada enrere, mirant el passat, que revelava als poetes i als mortals. El do profètic, el futur, l'explicava la seva germana Antevorta. Els autors antics les consideren formes o personificacions de Carmenta.
Segons Ovidi les acompanyants de Carmenta es deien Porrima i Postverta, i segons Gai Juli Higí es deien Antevorta i Postvorta Aquests noms estaven en relació amb la seva qualitat de moires, les divinitats que tenien poder sobre el destí de les persones. Les tres divinitats eren invocades conjuntament per les dones embarassades que desitjaven un destí favorable per als nens que havien de néixer. Segons Georg Wissowa, Antevorta era invocada per separat i abans del part només per demanar que la transició cap a la vida fos segura i aquesta podria ser una de les raons perquè la festa de les Carmentàlia se celebrés en dos dies separats. Es deia que Antevorta estava present als naixements quan els nens sortien amb el cap per davant i la seva germana, Postvorta, quan venien amb les cames per davant.

## Referències

* ↑ Ovidi. Fastos, I, 6, 33
* ↑ Aulus Gel·li. Les Nits Àtiques, XVI, 16
* ↑ Smith, William (ed.). «Postverta». A Dictionary of Greek and Roman biography and mythology. [Consulta: 12 octubre 2022].
* ↑ Kurt Latte, Römische Religionsgeschichte, München, 1960, p. 136-137
* ↑ G. Wissowa, article «Carmenta», en "Real-encyclopädie der classischen Altertumswissenschaft",1884, volum I p. 853
* ↑ Aulus Gel·li, Les Nits Àtiques, XVI. 16, citant a Varró

## Vegeu també

* Camenes
# Santa Cilia

Santa Cilia és un municipi aragonès situat a la província d'Osca i enquadrat a la comarca de la Jacetània.

## Entitats de població

El municipi agrupa els nuclis de població de Santa Cilia de Jaca, situat a 649 metres sobre el nivell del mar.

## Referències

* ↑ «Gran Enciclopèdia Aragonesa, Santa Cilia de Jaca». Arxivat de l'original el 2016-05-28. [Consulta: 1r setembre 2016].
# Montsaunèrs

Montsaunèrs (francès Montsaunès) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 1r setembre 2010].
# Llengües xukuruanes

Les llengües xukuruanes són una família lingüística proposada per Loukotka (1968) que uneix dues llengües extingides i poc certificades de l'est del Brasil. Les llengües són:
* Xukurú
* Paratió
Loutkotka (1968) també llista el no verificat Garañun (Garanhun), una llengua extingida i indocumentada que es va parlar una vegada a la Serra dos Garanhuns.

## Vocabulari

Loukotka (1968) llista els següents ítems bàsics de vocabulari per a xhukurú i paratió.
    glossaXukurúParatió orella bandulákbolúdo dent chilodévovó home sheñupresheñup sol kiákiá lluna klariːmonlimolago terra krashishi tabac mãzyémazyaː

### Pompeu (1958)

Aquestes llistes de paraules de les varietats lingüístiques de la Serra do Urubá (també coneguda com la Serra do Arorobá o Serra do Ororubá, situades al municipi de Pesqueira (Pernambuco) són reproduït a partir de Pompeu Sobrinho (1958).
A continuació es mostra un vocabulari recollit per Domingos Cruz a Pesqueira (Pernambuco) del seu informant Rodrigues de Mendonça, que era originari de Serra do Ororubá:
    Portuguès (original)Anglès (traduït)"Serra do Urubá" cabeçaheadkreká, kri, ká cabeça de vacacow headkreká memêngo chapéuhatkriákugo, kriá chuvarainkraxixi comidafoodkringó comida boagood foodkringó konengo cachaçacachaça (liquor)irínka bom, boagoodkonengo chefe, mais velhoboss, oldertaióp deusGodtupá faca grandebig knifexaníko faca pequenasmall knifesaquarék homemmanxiakrók homem brancowhite mankaré homem índioIndian manxenunpe homem defeituosodeformed manjajú fomehungerxurák inimigoenemyaredirí ir emborago awaynuntógo mulherwomankrippó milhocornxigó nevoeirofogbatukin luamoonlimolago solsunoraci pedrastonekrá pedra (em cima da terra)stone (on top of the earth)krá xixí péfootpoiá defeitodefectguxú pé defeituosodefective footpoiá guxú ruimbadaguá, pigó homem branco ruimbad white mankaré aguá homem branco bomgood white mankaré konengo O inimigo vem aí.The enemy is coming.arediri arediri

## Referències

* 1 2 3 Loukotka, Čestmír. Classification of South American Indian languages. Los Angeles: UCLA Latin American Center, 1968.
* ↑ Pompeu Sobrinho, Thomaz. 1958. Línguas Tapuias desconhecidas do Nordeste: Alguns vocabulários inéditos. Boletim de Antropologia (Fortaleza-Ceará) 2. 3-19.
# La Croupte

La Croupte és un antic municipi francès situat al departament de Calvados i a la regió de Normandia. L'any 2018 tenia 116 habitants. Des del 1r de gener de 2016 es va integrar en el municipi nou de Livarot-Pays-d'Auge com a municipi delegat. En reunir vint-i-dos antics municipis, el municipi nou és el més gros de tots els municipis nous de França.

## Demografia

El 2007 la població de fet de La Croupte era de 117 persones. Hi havia 42 famílies i 62 habitatges.
La població ha evolucionat segons el següent gràfic:
Habitants censats

## Economia

El 2007 la població en edat de treballar era de 69 persones, 48 eren actives i 21 eren inactives. Hi havia una empresa de transport, una empresa financera i una entitat de l'administració pública.
L'any 2000 a La Croupte hi havia vuit explotacions agrícoles.

## Referències

* ↑ «Commune de Livarot-Pays-d'Auge (14371)». Insee. [Consulta: 10 gener 2022].
* ↑ «Livarot-Pays d'Auge reste la plus grosse commune nouvelle de France». Ouest France, 12-01-2017.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
# Keť

Keť és un poble i municipi d'Eslovàquia que es troba a la regió de Nitra, al sud-oest del país. El 2011 tenia 662 habitants.

## Història

La primera menció escrita de la vila es remunta al 1308.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «História» (en eslovac). Obec Ket. [Consulta: 25 desembre 2021].
# FML

FML té els següents significats:
* Football Manager Live, videojoc de gestió de futbol multijugador
* Fluorometolona, glucocorticoide antiinflamatori utilitzat en oftalmologia
* Lloctinent mariscal de camp (del seu nom en alemany FeldMarschall-Leutnant), grau militar històric de l'àmbit alemany inferior a mariscal de camp
* Fermentació malolàctica, pas de l'àcid màlic a àcid làctic en la fermentació del vi
* Fibra de múscul llis, fibra muscular que conforma els músculs llisos
* Laminat de fibra de metall (del seu nom en anglès Fiber Metal Laminate), material format de làmines de metall i de compòsit intercalades